**JAVNO NAROČILO ZA SUKCESIVNO DOBAVO PREHRAMBENEGA BLAGA V OBDOBJU 2021–2023 V OKVIRU OPERATIVNEGA PROGRAMA ZA HRANO IN/ALI OSNOVNO MATERIALNO POMOČ NAJBOLJ OGROŽENIM ZA OBDOBJE 2014–2020 (COVID-19)**

V okviru odziva Evropske unije na pandemijo Covid-19 je Ministrstvu za delo, družino, socialne zadeve in enake možnosti Evropska komisija odobrila dodatna sredstva za izvajanje Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim v višini 8,9 milijona evrov, od katerih bo 7,7 milijonov namenjenih za nakup prehrambenih izdelkov za najbolj ogrožene. Prehrambeni izdelki iz dodatnih sredstev so na voljo v letošnjem letu ter bodo še na voljo v letih 2022 in 2023.

V okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim je bilo objavljeno javno naročilo za sukcesivno dobavo prehrambenega blaga v obdobju 2021–2023 za naslednjih 9 sklopov:

* Sklop 1: Pšenična bela moka TIP 500
* Sklop 2: Jajčne testenine (kratke in dolge testenine (špageti) v enakem deležu)
* Sklop 3: Brušen dolgozrnati riž
* Sklop 4: UVT mleko, standardizirano polno mleko s 3,5 % mm
* Sklop 5: Jedilno rafinirano sončnično olje
* Sklop 6: Konzervirana zelenjava – fižol
* Sklop 7: Konzervirana zelenjava – pelati
* Sklop 8: Konzervirana zelenjava – grah
* Sklop 9: Mešana marmelada

Izbrani so bili dobavitelji za sklope 1, 2, 4 in 8 v skupni količini 5.681.733,20 kg oziroma litrov prehrambenega blaga, in sicer:

* 896.395,00 kg pšenične bele moka TIP 500,
* 812.867,00 kg jajčnih testenin (kratke in dolge testenine (špageti) v enakem deležu),
* 3.488.418,00 l UVT mleka, standardiziranega polnega mleka s 3,5 % mm,
* 484.053,20 kg konzervirane zelenjave – graha.

Prehrambno blago v skupni višini 4.040.872,56 EUR (z DDV) bodo v skladišča izvajalcev Rdečega križa Slovenije - Zveza združenj in Slovenske karitas dobavljali naslednji dobavitelji:

* Mlinotest živilska industrija d.d., ki bo dobavil pšenično belo moko TIP 500 v vrednosti 323.912,32 EUR (z DDV),
* Podravka trgovsko podjetje, d.o.o. Ljubljana, ki bo dobavilo jajčne testenine (kratke in dolge testenine (špageti) v enakem deležu) v vrednosti 1.068.107,23 EUR (z DDV),
* Ljubljanske mlekarne d.o.o., ki bodo dobavile UVT mleko, standardizirano polno mleko s 3,5 % mm v vrednosti 1.986.305,21 EUR (z DDV),
* Podravka trgovsko podjetje, d.o.o. Ljubljana, ki bo dobavilo konzervirano zelenjavo – grah v vrednosti 662.547,81 EUR (z DDV).

Za neizbrane sklope 3, 5, 6, 7 in 9 pa smo postopek javnega naročila ponovili.

V letošnjem letu je že bilo dobavljenih 93.131,00 kg pšenične bele moke TIP 500, 174.048,00 kg jajčnih testenin (kratke in dolge testenine (špageti) v enakem deležu), in 101.088,00 kg konzervirane zelenjave - graha.

V letu 2022 in 2023 pa bodo dobavljene naslednje količine:

|  |  |  |  |
| --- | --- | --- | --- |
|   | *2022* | *2023* | *Skupaj* |
| **Sklop** | **Količine v kg/l** | **Količine v kg/l** | **Količine v kg/l** |
| Pšenična bela moka TIP 500 | 360.886,00 | 442.378,00 | 803.264,00 |
| Jajčne testenine (kratke in dolge testenine (špageti) v enakem deležu) | 322.560,00 | 316.259,00 | 638.819,000 |
| UVT mleko, standardizirano polno mleko s 3,5 % mm | 1.766.861,00 | 1.721.557,00 | 3.488.418,00 |
| Konzervirana zelenjava – grah | 194.918,00 | 208.264,40 | 403.182,80 |

Dobave bodo potekale:

20. 1. 2022 – 20. 2. 2022

1 .4. 2022 – 30. 4. 2022

1.9. 2022 – 30. 9. 2022

20. 1. 2023 – 20. 2. 2023

1 .4. 2023 – 30. 4. 2023

1.9. 2023 – 30. 9. 2023

Razdeljevanje prehrambenega blaga bo potekalo na več kot 370 razdelnih mestih. Izvajalca Slovenska karitas in Rdeči križ Slovenije bosta hrano delila osebam, ki živijo ali so se znašli v težkih socialnih in materialnih razmerah. Upravičenost do prejema pomoči ugotavljata izvajalca, ki potencialne prejemnike tudi obvestita o razpoložljivi hrani. Ogroženim osebam bosta oba izvajalca nudila različne aktivnosti, ki bodo izboljšale njihovo socialno vključenost.